A Y E S. l5$ 
musculus, et quidem ut ex colore videbatur, hic potius. Erat vero larus hic. 
emtus in foro d. io. Dec, praegressa utique tempestate tepidiore. 
Habitus, statura et incessus saltem in majoribus laris inepti et inamoeni 
mihi visi sunt , collum contractum , pedes pectori appropinquati. Canum et 
cinerarium vidi collo quidem recto , et pectore convexo haud ineleganter cir- 
cumspicientem , sed tarsis tibiisque verticalibus in eadem linea , geniculo an- 
gulum haud formante , qualem staturam in pictura rei haud gnarus non ad 
naturae varietatem pictam esse dixerit. Nec tamen adeo pectori propinqui 
sunt pedes ac in Catesbaei figura Sternae stolidae. 
Ao. 1787. d. 14. Febr. plurimi cohorte aliquot centenorum transmigrarunt. 
Aliis humeri erant nigricantes , fascia caudae nigra , in rostro plus nigricantis 
habuerunt , pedes ex nigro in flavum transierunt : in aliis contrarium obtinuit. 
Fuerunt etiam qui cum nigredine in axillis postice collare fuscum habuerunt. 
Quum magnitudo omnibus eadem fuerit, iris omnibus nigra, vix quidquam de 
albuginea appareret , fusca macula pone oculos , rectrices eaedem , digitus 
posterior vix conspicuus , et omnes conjunctim volaverint , ejusdem omnes 
speciei fuisse concludo. Molliter ex alto in aquam delabuntur, et blande ac 
eleganter natant. Visi etiam plurimi super fluvio intra ipsam urbem. 
Sic et Aprili 1775. in Burgundia immensa copia lari advenisse visi sunt. 
Journal de Physique , 1776. T. V. p. 5 ^ 5 . 
Nares antice latiores (charact. Linn.) in cinerario non reperio , sed ubivis 
aequales ; intus posteriore parte duae laminae eminent. Perviae quoque sunt 
nares. Fauces sanguineae. 
LARUS RISSA. 
Descriptio Brunnichii Orn. 140. p . 42. perfecte convenit cum meo , qui 
Ao. 1790. d. 4- Febr. captus Argentorati et Ao. 1787. Martio copiose visus est. 
Rostrum flavum angulis oris et palpebrae pulcre rubrae. — Varietas forte Rissa 
lari tridactyli , junior primi anni. 
Brissonii methodus fallax , quae omnes laros tetradactylos facit ; uti et 
Bonnaterrius in Encyclop. meth. Ornithol. licet hic p. 90. speciem tridacty- 
lam habeat , non nominato tamen Linnaeo , nisi quod L. literam nomini post- 
ponat. Schaefferi in Mus. ornithol. tab. 41. figura L. tridactyli evidenter tetra- 
dactyla est ; tab. 40. autem , quae ad larum naevium refertur , utique est 
tridactyla. 
u 
